CELEX: 32011R0312
Language: da
Date: 2011-03-30 00:00:00
Title: Kommissionens forordning (EU) nr. 312/2011 af 30. marts 2011 om tarifering af varer i den kombinerede nomenklatur

1.4.2011   
            
            
               DA
            
            
               Den Europæiske Unions Tidende
            
            
               L 86/53
            
         KOMMISSIONENS FORORDNING (EU) Nr. 312/2011
   af 30. marts 2011
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 indeholder de almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i den i kolonne 2 i skemaet nævnte KN-kode.
   Artikel 2
   Bindende tariferingsoplysninger, der er meddelt af medlemsstaternes toldmyndigheder, og som ikke stemmer overens med denne forordning, kan fortsat påberåbes i en periode på tre måneder, jf. artikel 12, stk. 6, i forordning (EØF) nr. 2913/92.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 30. marts 2011.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              En vare (såkaldt »ultralydsender«) bestående af et piezo-elektrisk element i form af en keramikskive, hvorpå er fastgjort en metalmembran med en radialt orienteret kegle. Denne enhed er fastgjort på en grundplade og monteret i et plasthus med forbindelsesdele.
                              Vekselstrøm sætter det piezo-elektriske element i svingninger, så det frembringer ultralydbølger (kan ikke høres af mennesker), som transmitteres gennem luften. Varen omdanner altså elektriske signaler til ultralydbølger.
                              Varen anvendes til en række formål, bl.a. afstandsmåling ved parkering, overvågning i tyverialarmer til biler og måling af væskeniveau i visse produkter.
                           
                        
               
                  8548 90 90
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 8548, 8548 90 og 8548 90 90.
                  Da varen ikke kan anses for at være en del til en bestemt maskine henhørende under afsnit XVI, er tarifering i henhold til bestemmelse 2 til afsnit XVI udelukket.
                  Da varen ikke kan anses for at være en del til et bestemt instrument eller apparat henhørende under kapitel 90, er tarifering i henhold til bestemmelse 2 til kapitel 90 også udelukket.
                  Varen er en elektrisk del til maskiner og apparater, ikke andetsteds tariferet i kapitel 85.
                  Varen tariferes derfor under KN-kode 8548 90 90.
               
            
                  
                              2.
                           
                           
                              En vare (såkaldt »ultralydmodtager«) bestående af et piezo-elektrisk element i form af en keramikskive, hvorpå er fastgjort en metalmembran med en radialt orienteret kegle. Denne enhed er fastgjort på en grundplade og monteret i et plasthus med forbindelsesdele.
                              Ultralydbølger (kan ikke høres af mennesker) sætter det piezo-elektriske element i svingninger, så bølgerne omdannes til elektriske signaler.
                              Varen anvendes til en række formål, bl.a. afstandsmåling ved parkering, overvågning i tyverialarmer til biler og måling af væskeniveau i visse produkter.
                           
                        
               
                  8548 90 90
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 8548, 8548 90 og 8548 90 90.
                  Da varen ikke kan anses for at være en del til en bestemt maskine henhørende under afsnit XVI, er tarifering i henhold til bestemmelse 2 til afsnit XVI udelukket.
                  Da varen ikke kan anses for at være en del til et bestemt instrument eller apparat henhørende under kapitel 90, er tarifering i henhold til bestemmelse 2 til kapitel 90 også udelukket.
                  Varen er en elektrisk del til maskiner og apparater, ikke andetsteds tariferet i kapitel 85.
                  Varen tariferes derfor under KN-kode 8548 90 90.